पाएं अपने शहर की ताज़ा ख़बरें और फ्री ई-पेपरडाउनलोड करें
फरसाबहार विकासखंड के सीमावर्ती ग्राम पंचायत कोहपानी के आश्रित ग्राम अबीरा में 9 कोरोना संक्रमित मिले हैं। यह गांव झारखंड से सटा हुआ है। यहां उरांव व पैकरा बस्ती के कुछ लोगों में सर्दी, खांसी, बुखार और सिरदर्द जैसे लक्षण दिख रहे थे। कुनकुरी विधायक की पहल पर स्वास्थ्य विभाग की टीम तुरंत गांव पहुंची। 26 लोगों के एंटीजन टेस्ट में 9 संक्रमित पाए गए।
गुरुवार को गांव के एक जागरूक व्यक्ति द्वारा सूचना दी गई कि ग्राम पंचायत कोहपानी के आश्रित ग्राम अबीरा में अधिकतम लोगों पर कोरोना के लक्षण दिख रहे हैं वही जनपद पंचायत सदस्य शीला चौहान ने बताया वार्ड नम्बर 11,12,13,14 में लगभग 75 प्रतिशत लोगों को कोरोना के लक्षण दिख रहे हैं। मेडिकल टीम फरसाबहार द्वारा स्कूल मैदान अबीरा में कैम्प लगा कर सोशल डिस्टेंस मेंटेन करते हुए उरांव बस्ती के 26 लोगों का एंटीजन टेस्ट किया गया। दूसरी पैकरा बस्ती में जांच शेष है।
जिस बस्ती का कोरोना जांच की गई है वहां मेडिकल टीम अधिकारी कर्मचारियों ने पॉजिटिव मरीजों को समझाइश देते हुए गर्म पानी,काढा पीने, गर्म खाना खाएं की सलाह दी। पड़ोस के लोगों को भी सावधानी बरतने की सलाह दी है। उन्होंने कहा कि और लोगों पर लक्षण दिखने पर तत्काल नजदीकी अस्पताल जा कर जांच कराएं एवं जिनकी रिपोर्ट पॉजिटिव आई है उनकी तबीयत ज्यादा बिगड़ने पर कंट्रोल रूम में जानकारी देने की बात कही।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn